57. ΝΟΜΟΘΕΤ.ΔΙΑΤΑΓΜΑ υπ’ αριθ. 3404 της 8/8 Οκτ. 1955 Περί κυρώσεως των υπ’ αριθ. 495/18.3.55, 496/ 18.3.55 και 611/11.4.55 πράξεων του υπουργικού Συμβουλίου και άλλων τινων διατάξεων. Άρθρ.1.-1.Κυρούνται αι κάτωθι πράξεις του Υπουργικού Συμβουλίου: α)Η υπ’ αριθ. 495/18.3.55 «περί διαρρυθμίσεως της φορολογίας επί του καταναλισκομένου καπνού», δημοσιευθείσα δια του υπ’ αριθ. 74/28.3.55 φύλλου Εφημερίδος Κυβερνήσεως (τεύχος Α΄). β)Η υπ’ αριθ. 496/18.3.55 «περί θέσεως εις κυκλοφορίαν σιγαρέττων υπερπολυτελείας «δημοσιευθείσα δια του υπ’ αριθ. 74/28.3.55 φύλλου της Εφημερίδος της Κυβερνήσεως (τεύχος Α΄) και γ)Η υπ’ αριθ. 611/11.4.55 «περί συμπληρώσεως του Ν.Δ. 2946/54 και Β.Δ. της 6/15.10.54» περί παροχής διευκολύνσεων δια την έξοδον εκ του κλάδου των μικρών καπνοβιομηχανιών», δημοσιευθείσα δια του υπ’ αριθ. 86/12.4.55 φύλλου της Εφημερίδος της Κυβερνήσεως (τεύχος Α΄). 2.Η διάταξις της παρ. 3 του άρθρ. 1 της κυρουμένης υπ’ αριθ. 611/55 πράξεως του Υπουργικού Συμβουλίου εξακολουθεί ισχύουσα και μετά την εφαρμογήν των διατάξεων του Ν.Δ. 3323/55 «περί φορολογίας του εισοδήματος». 3.Κυρούται η υπ’ αριθ. Π. 22407/3.12.54 απόφασις του Υπουργού των οικονομικών δι’ ης διηυκρινίσθη ότι δια του, εν άρθρ. 4 του Ν.Δ. 2946/54, όρου «Καπνοβιομηχανία» νοείται η «σιγαρεττοβιομηχανία» και ότι αι καπνοβιομηχανίαι, αίτινες ησχολούντο τόσον με την παραγωγήν σιγαρέττων όσον και των λοιπών καπνοβιομηχανικών προϊόντων, εξερχόμεναι του κλάδου της σιγαρεττοβιομηχανίας, διατηρούσι το δικαίωμα της παραγωγής των λοιπών, πλην των σιγαρέττων, καπνοβιομηχανικών προϊόντων, εφ’ όσον με την παραγωγήν τούτων ησχολούντο ή ησχολήθησαν κατά το πρελθόν και διαθέτουσι τας απαιτουμένας προς τούτο μηχανικάς εγκαταστάσεις. Άρθρ.2.-1.(Προστίθενται παρ. υπ’ αριθ. 6 και 7 εις το άρθρ. 4 Ν.Δ. 2946/1954). 2.Η υπό της 1 του άρθρ. 4 του Ν.Δ. 2946/1954 προβλεπομένη προθεσμία παρατείνεται επί ένα εισέτι μήνα από της ισχύος του παρόντος. 28.Ε.α.57 Κώδικας Φορολογίας Καπνού 